**ลูน่าออนไลน์** เกาหลี: 루나온라인 เป็นเกมประเภท แฟนตาซี MMORPG ที่เป็นที่นิยม ซึ่งเป็นเกมที่ 2 ที่พัฒนาโดยบริษัท Eya Interactive (ประเทศเกาหลี) ต่อจาก Titan Online (Darkstory Online) มีจุดเด่นอยู่ที่ความน่ารักแอ๊บแบ๊วของตัวละคร, ระบบการหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ และ ระบบแฟมมิลี่ ที่ให้ผู้เล่นสามารถรวมกันเป็นครอบครัว 5 คน แล้วเข้าไปทำฟาร์มได้

ในประเทศไทย ลูน่าออนไลน์เปิดให้บริการโดยบริษัท Jaya Soft Vision นอกจากนี้ ลูน่าออนไลน์ยังเปิดให้บริการในต่างประเทศอีกหลายประเทศเช่น ญี่ปุ่น สิงคโปร์ มาเลเซีย ไต้หวัน และ อเมริกาเหนือ เป็นต้น

ประวัติ
-------

### ช่วงพัฒนา

ลูน่าออนไลน์ เป็นเกมประเภท MMORPG ซึ่งพัฒนาโดยบริษัท Eya Interactive โดยเริ่มมีข่าวการพัฒนาตั้งแต่ช่วงปี พ.ศ. 2550 โดย ลูน่าออนไลน์เป็นเกมใหม่ที่พัฒนาหลังจาก Darkstory Online จากนั้น ลูน่าออนไลน์ได้ทำการเปิดทดสอบการเดินระบบครั้งแรก เมื่อเดือน มิถุนายน พ.ศ. 2550  หลังจากนั้น หลังจากทดสอบครั้งแรกแล้ว ทีมพัฒนาจึงเพิ่มเนื้อหาเกมต่าง ๆ เข้าในช่วงการทดสอบระบบครั้งที่ 2 ในเดือนสิงหาคม 

ในเดือนตุลาคม บริษัท Jaya Soft Vision ได้ทำการเซ็นสัญญาซื้อเกมลูน่าออนไลน์มาเปิดให้บริการในประเทศไทย ตั้งแต่ตัวเกมยังไม่ได้เปิดให้บริการในประเทศเกาหลีเลย ต่อมาลูน่าออนไลน์จึงเปิดทดสอบระบบแบบปิด (Closed Beta Test) อีก 2 ครั้ง แล้วจึงทำการเปิดให้บริการจริงในวันที่ 22 พฤศจิกายน พ.ศ. 2550 และเปิดให้บริการในไทยในวันที่ 6 มีนาคม พ.ศ. 2551

### ช่วงเปิดให้บริการ

หลังจากเปิดให้บริการลูน่าออนไลน์ ทางทีมพัฒนาได้เพิ่มเนื้อหาเกมส์ต่างๆ เข้ามามากมาย โดยทำการอัปเดตเพิ่มเติมเข้ามาเป็น ซีซัน (Season) ต่างๆ ซึ่งแต่ละ ซีซันก็ทำให้เกมมีจุดเด่นต่างๆ ให้แตกต่างจากเกมอื่นๆ ซึ่งลูน่าออนไลน์ เน้นให้การพัฒนาเนื้อหาของเกม ที่ตอบสนองความต้องการของผู้เล่น ด้วยจุดประสงค์ที่ต้องการให้ผู้เล่น สามารถเล่นได้ง่ายขึ้น และสนุกกับเกมลูน่ามากขึ้น 

#### ซีซัน 2

อัปเดตแผนที่ต่างๆ ในเกม ให้ผู้เล่นที่เล่นได้เลเวลสูงๆ ได้มีแผนที่ใหม่ในการเก็บเลเวล จุดเด่นของ ซีซัน 2 คือการอัปเดตระบบบอส "ทารินทูซ" ตามเนื้อเรื่องของลูน่าออนไลน์, ระบบอาชีพใหม่ เปลี่ยนอาชีพครั้งที่ 3 (เลเวล 75)  รวมไปถึงระบบอำนวยความสะดวกต่างๆ เช่น ระบบออโตโน็ต, ระบบตกปลา, ระบบบัพกิลด์ ฯลฯ นอกจากนั้นยังปรับระดับเกมให้เล่นง่ายขึ้น เช่น ปรับค่าประสบการณ์ เป็นต้น

#### ซีซัน 3

ซีซัน 3 ถือเป็นการอัปเดตครั้งใหญ่ของลูน่าออนไลน์ โดยมีการเสริมเนื้อหาของเกมต่างๆ มากมาย โดยมีจุดเด่นที่ ระบบสัตว์เลี้ยง, ปรับปรุงระบบฟาร์ม, ระบบอาชีพใหม่ เปลี่ยนอาชีพครั้งที่ 4 (เลเวล 105) และ กิลด์ทัวร์นาเม็นต์ 

#### Luna Rebirth

Luna Rebirth เป็นชื่อแคมเปญของลูน่าออนไลน์ ฉลองการครบรอบ 1 ปีของลูน่าออนไลน์ เพื่อเป็นการฉลองการครบรอบ 1 ปี ทางผู้พัฒนาจึงออกแคมเปญ Luna Rebirth เพื่อทำการปรับระบบ และ เนื้อหาในเกมให้เล่นง่ายขึ้น เช่น การปรับระบบกล่องของขวัญ Newbie, ฟิวส์บอสมอนสเตอร์, ระบบพนัน, ระบบยืมชุด เป็นต้น

จุดเด่น
-------

หากพบคู่รักจะมีการแสดงหัวใจบนหัวของตัวละครด้วย
### ความน่ารักของตัวละคร

ลูน่าออนไลน์ ในประเทศไทย โชว์จุดเด่นของเกมด้วยการสร้างให้ลูน่าออนไลน์เป็นเกม ***"แอ๊บแบ๊ว"*** แห่งปี ด้วยความที่ตัวละครมีความน่ารัก สดใส และมีขนาดตัวละครเล็กกว่าความเป็นจริง ซึ่งต่างจากเกมอื่นๆ ในตลาดเกมส่วนใหญ่ที่เน้นตัวละครที่สมจริง นอกจากนั้นยังมีระบบเปลี่ยนหน้า ตามคำพูดของตัวละคร ที่สามารถแสดงออกถึงอารมณ์ต่างๆ ของตัวละคร รวมไปถึงยังมีสามารถให้ตัวละครเต้นได้ ซึ่งในลูน่าออนไลน์ยังมีท่าเต้นจากเพลง ***"Tell me"*** ของวง วันเดอร์เกิลส์ ด้วย

### ระบบหาคู่รักออนไลน์

ลูน่าออนไลน์ เป็นเกมที่เน้นให้เป็นเกมสังคมจริง (Real Community) โดยมีระบบหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ เมื่อตัวละครของผู้ที่มีสิ่งที่ลงทะเบียนไว้เหมือนกันในแผนที่เดียวกัน ก็จะแสดงหัวใจบนหัวของตัวละครทั้งคู่ อีกทั้งผู้พัฒนาก็เน้นให้ลูน่าออนไลน์ เป็นเกมคู่รักของจริงมากขึ้นเรื่อยๆ อีกทั้งยังมีการจัดอีเว็นต์เกม (ที่ประเทศเกาหลี) ***"Date On!"*** ที่ชวนคู่รักในเกม มาเดทกันจริงๆ ด้วย

การเปิดให้บริการ
----------------

ลูน่าออนไลน์ เป็นเกมที่พัฒนาโดยทีมพัฒนาจากประเทศเกาหลี แต่ปัจจุบันได้รับความนิยม และมีการเซ็นสัญญา เพื่อเปิดให้บริการในประเทศต่างๆ ทั่วโลก ไม่ว่าจะเป็นใน ไทย ญี่ปุ่น สิงคโปร์ มาเลเซีย ไต้หวัน และ อเมริกาเหนือ ซึ่งในบางประเทศก็มีการเปลี่ยนแปลงเนื้อหา หรือการให้บริการของเกมให้เหมาะสมกับประเทศนั้นๆ

### การให้บริการในประเทศญี่ปุ่น

ในประเทศญี่ปุ่น *"ลูน่าออนไลน์"* ถูกเปลี่ยนชื่อเป็น **"Legend of LUNA"** เปิดให้บริการโดย NHN Japan โดยมีการเปลี่ยนรูปแบบเนื้อหาในเกมบางประการ เพื่อทำให้เหมาะสมกับตลาดเกมในญี่ปุ่น นั้นคือการเปลี่ยนภาพประจำตัวของ NPC  ให้มีความสวยงามตามแบบฉบับมังงะ ของญี่ปุ่น ซึ่งถือเป็นจุดเด่นการให้บริการในประเทศญี่ปุ่น

รางวัลที่ได้รับ
---------------

* Thailand Game Award 2008 - รางวัล MMORPG ยอดเยี่ยม
* Compgamer Awards 2009 - รางวัลเกมออนไลน์ยอดเยี่ยม

อ้างอิง
-------

1. 1 2  Luna Online (เกาหลี) เตรียมกำหนดการพร้อมเข้าสู่ช่วง Open Beta[*ลิงก์เสีย*]
2. 1 2  "เตรียมพร้อมปฏิบัติการแบ๊วทั่วไทย วันที่ 6 มีนาคมนี้". คลังข้อมูลเก่าเก็บจากแหล่งเดิมเมื่อ 2008-06-18. สืบค้นเมื่อ 2009-06-12.
3. ↑  "Luna Online เกมน่ารักสดใส โดนใจคนน่ารักๆ เปิดรับทดสอบแล้วจ้า". คลังข้อมูลเก่าเก็บจากแหล่งเดิมเมื่อ 2008-09-24. สืบค้นเมื่อ 2009-06-12.
4. ↑  Luna (เกาหลี) 2nd Open Alpha คนคึกคักเต็มเมือง[*ลิงก์เสีย*]
5. ↑  มาแอ๊บแบ๊วกันแล้ว งานเปิดตัวเกมลูน่า ออนไลน์ พบกันแน่ม.ค.ปีหน้า![*ลิงก์เสีย*]
6. ↑  "บุกถึงถิ่น EYA สัมภาษณ์สด Project manager Luna เผยแฟนๆ เตรียมเซอร์ไพร์สเพื่อชาวไทยโดยเฉพาะ". คลังข้อมูลเก่าเก็บจากแหล่งเดิมเมื่อ 2009-07-28. สืบค้นเมื่อ 2009-06-12.
7. ↑  "คลาส 3 มาแล้ว Luna Online เกาหลี เข้าสู่ Season 2 มีอะไรดีๆ เข้าไปดู". คลังข้อมูลเก่าเก็บจากแหล่งเดิมเมื่อ 2008-09-24. สืบค้นเมื่อ 2009-06-12.
8. ↑  "Big Patch Big Surprise แบ๊วคงที่ แต่เพิ่มดีกรีความมันส์". คลังข้อมูลเก่าเก็บจากแหล่งเดิมเมื่อ 2009-04-22. สืบค้นเมื่อ 2009-06-12.
9. ↑  "Season 3 Episode 1". คลังข้อมูลเก่าเก็บจากแหล่งเดิมเมื่อ 2008-09-26. สืบค้นเมื่อ 2009-06-12.
10. ↑  "เผยแพทช์ใหม่ 24 นี้ Luna Rebirth". คลังข้อมูลเก่าเก็บจากแหล่งเดิมเมื่อ 2009-05-01. สืบค้นเมื่อ 2009-06-12.
11. ↑  "Real Date On! เบิกทางตามหารักแท้ออนไลน์!?". คลังข้อมูลเก่าเก็บจากแหล่งเดิมเมื่อ 2009-06-09. สืบค้นเมื่อ 2009-06-12.
12. ↑  "Legend of Luna (Jap) เตรียมอัปเดตรูป NPC ใหม่ สวยใสสไตล์เจแปน". คลังข้อมูลเก่าเก็บจากแหล่งเดิมเมื่อ 2009-06-18. สืบค้นเมื่อ 2009-06-12.
13. ↑  "LUNA คว้ารางวัล Thailand Game Award 2008". คลังข้อมูลเก่าเก็บจากแหล่งเดิมเมื่อ 2008-06-18. สืบค้นเมื่อ 2009-06-13.
14. ↑  "ลูน่าเจ๋ง คว้ารางวัลเกมออนไลน์ยอดเยี่ยมในงาน TGS 2009". คลังข้อมูลเก่าเก็บจากแหล่งเดิมเมื่อ 2009-02-24. สืบค้นเมื่อ 2009-06-13.

ดูเพิ่ม
-------

* Titan Online

แหล่งข้อมูลอื่น
---------------

### เว็บไซต์หลัก

* เกาหลีใต้ luna.eyainteractive.com เก็บถาวร 2010-01-23 ที่ เวย์แบ็กแมชชีน - เว็บไซต์หลักของลูน่าออนไลน์
* ไทย lunaonline.in.th เก็บถาวร 2008-12-08 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในไทย (ยุติการให้บริการแล้ว)
* ไทย Playpark LUNA Online Archived กรกฎาคม 26, 2017 ที่ เวย์แบ็กแมชชีน. - เว็บไซต์หลักลูน่าออนไลน์ที่เปิดให้บริการในประเทศไทยภายใต้ Playpark
* มาเลเซีย luna.runup.com.my เก็บถาวร 2009-07-07 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในมาเลเซียโดย Run Up
* สิงคโปร์ luna.runup.com.sg เก็บถาวร 2009-07-07 ที่ เวย์แบ็กแมชชีน - เว็บไซต์หลักของลูน่าออนไลน์ที่เปิดให้บริการในสิงคโปร์โดย Run Up

### เว็บแฟนไซต์

* เกาหลีใต้ luna.gamemeca.com - เว็บไซต์แฟนไซต์ลูน่าออนไลน์ของ Gamemeca
* เกาหลีใต้ luna.cyfren.com เก็บถาวร 2009-02-07 ที่ เวย์แบ็กแมชชีน - เว็บไซต์แฟนไซต์ลูน่าออนไลน์ของ cyfren
* ไทย luna.os.co.th เก็บถาวร 2012-07-30 ที่ เวย์แบ็กแมชชีน - เว็บแฟนไซต์ลูน่าออนไลน์ของ Online-Station
* ไทย lunaupdate.exteen.com เก็บถาวร 2017-05-17 ที่ เวย์แบ็กแมชชีน - บล็อกแฟนไซต์ลูน่าออนไลน์ที่รวบรวบข้อมูลมากมาย
* ไทย sstwclub.com เก็บถาวร 2010-08-14 ที่ เวย์แบ็กแมชชีน - เว็บแฟนไซต์ลูน่าออนไลน์ของกิลด์สุสๅนเทวะหนึ่งในกิลด์ของลูน่าประเทศไทยที่รวบรวบข้อมูลมากมาย